ઓગસ્ટમાં પ્રસિદ્ધ કરવા માંગતો હતો એ પુસ્તક, સપ્ટેમ્બરમાં જેને પ્રોડ્યૂસ-ડાયરેક્ટ કરવા માંગતો હતો એ ડૉક્યુમેન્ટ્રી, ગીરમાં નવા સ્થળોએ વિચરણ અને મોડી રાતના નેસના ડાયરા – એવા જ અનેક અપૂર્ણ વિચારોને સાકાર કરવાનો એક સંકલ્પ આ નવા વર્ષે કરવો છે. કમાવાનું અને એ માટે મહેનત તો સદાય નસીબમાં લખાયેલા જ છે, પરંતુ એ સિવાયનું જીવન જે આન્ંદ આપે છે એ ગત વર્ષમાં સહેજ પણ મેળવી શક્યો નથી. એક વર્ષનો આ થાક ઉતારવાની મહેનત પણ આ વર્ષે કરવી છે.